**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2018,

**ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 153/2001 Z. z. o prokuratúre v znení zákona č. 458/2003 Z. z., zákona č. 36/2005 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 102/2010 Z. z., zákona č. 403/2010 Z. z., zákona č. 192/2011 Z. z., zákona č. 220/2011 Z. z., zákona č. 436/2013 Z. z., nálezu Ústavného súdu Slovenskej republiky č. 217/2014 Z. z., zákona č. 401/2015 Z. z. a zákona č. 125/2016 Z. z. sa mení a dopĺňa takto:

V § 46 ods. 7 sa na konci pripája veta:

„Veci sa prideľujú jednotlivým prokurátorom náhodným výberom pomocou technických prostriedkov a programových prostriedkov schválených generálnym prokurátorom tak, aby bola vylúčená možnosť ovplyvňovania pridelenia vecí.“.

**Čl. II**

Zákon č. 154/2001 Z. z. o prokurátoroch a právnych čakateľoch prokuratúry v znení zákona č. 669/2002 Z. z., zákona č. 458/2003 Z. z., zákona č. 462/2003 Z. z., zákona č. 548/2003 Z. z., zákona č. 561/2003 Z. z., zákona č. 365/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 122/2005 Z. z., zákona č. 622/2005 Z. z., zákona č. 520/2008 Z. z., zákona č. 291/2009 Z. z., zákona č. 543/2010 Z. z., zákona č. 33/2011 Z. z., zákona č. 220/2011 Z. z., zákona č. 503/2011 Z. z., zákona č. 79/2012 Z. z., zákona č. 335/2012 Z. z., zákona č. 392/2012 Z. z., zákona č. 462/2013 Z. z., zákona č. 195/2014 Z. z., nálezu Ústavného súdu Slovenskej republiky č. 217/2014 Z. z., zákona č. 307/2014 Z. z., zákona č. 322/2014 Z. z., zákona č. 362/2014 Z. z., zákona č. 401/2015 Z. z. a zákona č. 125/2016 Z. z. sa mení a dopĺňa takto:

1. Za § 10 sa vkladá nový § 10a, ktorý vrátane nadpisu znie:

„§ 10a

Preloženie z osobitného dôvodu

(1) Generálny prokurátor preloží vedúceho prokurátora, ktorý bol krajským prokurátorom alebo námestníkom krajského prokurátora najmenej desať rokov na rovnakú alebo obdobnú funkciu tak, aby sa miesto pravidelného výkonu jeho funkcie nachádzalo mimo územného obvodu kraja, v ktorom sa nachádza súčasné miesto pravidelného výkonu jeho funkcie.

(2) Generálny prokurátor preloží vedúceho prokurátora, ktorý bol okresným prokurátorom alebo námestníkom okresného prokurátora najmenej desať rokov na rovnakú alebo obdobnú funkciu tak, aby sa miesto pravidelného výkonu jeho funkcie nachádzalo mimo územného obvodu okresu, v ktorom sa nachádza súčasné miesto pravidelného výkonu jeho funkcie.

(3) Ak vedúci prokurátor vyjadrí s preložením na inú funkciu podľa odsekov 1 a 2 nesúhlas, predpokladá sa, že požiadal o uvoľnenie z funkcie vedúceho prokurátora.“.

Doterajší § 10a sa označuje ako § 10b.

1. V § 224 ods. 2 sa dopĺňajú písm. g) a h), ktoré znejú:

„g) môže vyhlásiť pokyn, príkaz alebo úlohu uloženú prokurátorovi nadriadeným prokurátorom za neplatné, ak zistí, že sa svojim obsahom alebo účelom priečia zákonným povinnostiam prokurátora, alebo ich obchádzajú,

h) kontroluje dodržiavanie prideľovania vecí jednotlivým prokurátorom náhodným výberom pomocou technických prostriedkov a programových prostriedkov schválených generálnym prokurátorom tak, aby bola vylúčená možnosť ovplyvňovania pridelenia vecí.“.

1. V § 224 sa dopĺňa odsek 3, ktorý znie:

„(3) Vyhlásenie neplatnosti podľa odseku 2 písm. g) môže rada prokurátorov vykonať najneskôr do troch mesiacov od oznámenia takého pokynu, príkazu alebo takej úlohy prokurátorovi.“.

1. Za § 265zc sa vkladá § 265zd, ktorý vrátane nadpisu znie:

„§ 265zd

Prechodné ustanovenia k úpravám účinným od 1. októbra 2018

Preloženie na inú funkciu podľa § 10a sa vykoná do 31. decembra 2018.“.

**Čl. III**

Tento zákon nadobúda účinnosť 1. októbra 2018.